Fearless (ալբոմ)

***Fearless***, ամերիկացի քանթրի երգչուհի Թեյլոր Սվիֆթի երկրորդ ալբոմը, որը թողարկվել է 2008 թվականի նոյեմբերի 11-ին *Big Machine* լեյբլի կողմից։ *Fearless* ալբոմը ունեցել է միջազգային առևտրային հաջողություն։ Միանգամից առաջնաելույթ է ունեցել Billboard 200 հիթ-շքերթի առաջին հորիզոնականում՝ առաջին շաբաթում վաճառելով 2008 թվականի համար ռեկորդային 592 304 օրինակ տպաքանակով։ Ավելի քան 3,2 մլն տպաքանակ վաճառքով տարվա արդյունքներով ալբոմը դարձել է ԱՄՆ-ում 2009 թվականի ամենավաճառվող ալբոմը։ Սվիֆթը 18 տարեկան հասակում բեսթսելեր ալբոմների պատմության մեջ դարձել է ամբողջ տարվա ամենաերիտասարդ կատարողը։ ԱՄՆ-ում ընդհանուր տպաքանակը գերազանցել է 7 միլիոնը։ *Fearless* ալբոմը գլխավորել է Կանադայի և Նոր Զելանդիայի հիթ-շքերթները և 6 երկրներում հասել մուլտիպլատինային կարգավիճակի։ Ընդհանուր առմամբ, 2011 թվականի մարտին *Fearless* ալբոմի համաշխարհային տպաքանակը գերազանցել է 8,68 միլիոնը։ «*Fearless*» ալբոմը դարձել է քանթրի երաժշտության պատմության մեջ ամենաշատ մրցանակ ստացած ալբոմը, քանի որ տարվա չորս գլխավոր մրցանակաբաշխություններում («Գրեմմի» 52-րդ մրցանակաբաշխություն, *American Music Awards 2009*, *Country Music Association Awards* և *Academy of Country Music Awards)* արժանացել է «Տարվա ալբոմի» կոչմանը։ 2017 թվականի դեկտեմբերի 1-ին «Fearless» ալբոմը դարձել է 121-րդ ալբոմը, որը ԱՄՆ-ում՝ 10,000,000 ալբոմային համարժեք միավորներ տպաքանակով հասել է Ձայնագրող ընկերությունների ամերիկյան ասոցիացիայի ադամանդե հավաստագրին։

«Fearless» ալբոմում թողարկվել է հինգ սինգլ։ Հսկայական հաջողություն է ունեցել առաջին սինգլը՝ «Love Story», որի տպաքանակը աշխարհում կազմել է ավելի քան ութ մլն օրինակ (*IFPI*-ի տվյալներով)։

## Ստեղծում և թողարկում
Թեյլոր Սվիֆթը ալբոմի 13 երգերից 7-ը միայնակ է գրել, ինչպես նաև մասնակցել է մնացած 6 երգերի գրմանը։ «*Forever & Always*» երգը կապված է երգչուհու Jonas Brothers խմբի անդամներից մեկի՝ Ջո Ջոնասի հետ ունեցած նախկին հարաբերությունների հետ։

«*Fearless*» ալբոմն առաջին անգամ վաճառքի է հանվել ԱՄՆ-ում և Կանադայում 2008 թվականի նոյեմբերի 11-ին։ Դրան հաջորդել են թողարկումները Ավստրալիայում, Իտալիայում, Մեծ Բրիտանիայում և այլ երկրներում։

### Սինգլներ
«*[[Love Story (երգ, Թեյլոր Սվիֆթ)|Love Story]]*» երգը, որը ալբոմի առաջատար սինգլն է, թողարկվել է ԱՄՆ-ում 2008 թվականի սեպտեմբերին և վաճառքի չի հանվել այլ երկրներում մինչև 2009 թվականի գարուն։ Սինգլի թողարկման հետ միաժամանակ թողարկվել է տեսահոլովակի ռոտացիան։ Երգը դարձել է շատ սիրված և հիթ-շքերթներում գրավել է առաջին հորիզոնականը։ Երկրորդ սինգլը՝ «*[[White Horse (երգ, Թեյլոր Սվիֆթ)|White Horse]]*», վաճառքի է հանվել ԱՄՆ-ում և Ավստրալիայում 2008 թվականի նոյեմբերին, սակայն չի կարողացել կրկնել նախորդի հաջողությունը։ Տեսահոլովակի ցուցադրությունը տեղի է ունեցել 2009 թվականի փետրվարին։ Մեծ Բրիտանիայում երկրորդ սինգլը դարձել է «*[[Teardrops on My Guitar]]*» երգը, որն ավելի վաղ թողարկվել է որպես «*[[Taylor Swift (ալբոմ)|Taylor Swift]]*» ալբոմի սինգլ։ 2009 թվականի ապրիլին ԱՄՆ-ում թողարկվել է երրորդ սինգլը՝ «*[[You Belong with Me]]*», իսկ նույն թվականի օգոստոսի 31-ին՝ «*Fifteen*» երգը։

### Պրոմոտուր
Որպես նոր ալբոմի գովազդ՝ Թեյլոր Սվիֆթը երգը կատարել է տարբեր հեռուստաշոուների և մրցանակաբաշխություններ ժամանակ, ներառյալ *[[Շաբաթ երեկոյան ուղիղ եթերում|Saturday Night Live]]*, *Late Show with David Letterman* և *The Ellen DeGeneres Show* հաղորդումները։ Նաև «Գրեմմի» մրցանակաբաշխության 51-րդ արարողության ժամանակ «*Fifteen*»  երգը կատարել է Մայլի Սայրուսի հետ։ 2009 թվականի փետրվարին Թեյլորը մեկնել է Մեծ Բրիտանիա և հեռուստատեսությամբ և ռադիոյով գովազդել «Love Story» գլխավոր սինգլը։

Ալբոմի աջակցման շրջագայությունը սկսվել է 2009 թվականի ապրիլի 23-ին՝ Ինդիանա նահանգի Էվանսվիլ քաղաքում կատարմամբ։ Սվիֆթը ընդհանուր առմամբ ելույթ է ունեցել ԱՄՆ-ի 50 քաղաքում, ինչպես նաև Վիրջինիա նահանգի Ալեքսանդրիա քաղաքում գտնվող դպրոցում։ Հարցազրույցներից մեկում երգչուհին հայտարարել է, որ եթե ալբոմը լավ ընդունվի Մեծ Բրիտանիայում, նա իր համերգները կտա այս երկրում։ Բոլոր համերգների հատուկ հյուրերն են եղել Քելի Փիքլերը և «*Գլորիանա*» խմբի անդամները։

## Քննադատական ընդունելություն

Ընդհանուր առմամբ, «Fearless» սինգլը դրական գնահատականներ է ստացել քննադատների կողմից. AllMusic, *[[Billboard (magazine)|Billboard]]*, *The Boston Globe*, Robert Christgau]], *[[Entertainment Weekly]]*, *[[The Guardian]]*, *[[Rolling Stone]]*, Slant Magazine, *The Village Voice*, *[[The Washington Post]]*:

*[[Metacritic]]* կայքի տվյալներով, որը մասնագիտացած է գրախոսության ոլորտում, ալբոմը 100 հնարավոր միավորից հավաքել է 73-ը։ *Newsday* թերթն ալբոմին շնորհել է «А» վարկանիշը՝ «իմաստուն ոչ տարիներով» («wise beyond her years») բանաձևով։ *The Boston Globe* թերթից Ջեյմս Ռիդը դրական արձագանք է տվել ալբոմին։ Allmusic կայքը նշել է, թե ինչպես է Սվիֆթը գրում իր երգերը և ինչպես է այս ալբոմը «աճել» նախորդի համեմատ։ Rolling Stone ամսագիրը «Fearless» ալբոմին 2008 թվականի 50 լավագույն ալբոմների ցանկում 39-րդ տեղն է դասակարգել։

## Մրցանակներ և անվանակարգեր
«Գրեմմի» 52-րդ մրցանակաբաշխության ժամանակ «Fearless» ալբոմը «Տարվա ալբոմ» և «Լավագույն քանթրի ալբոմ» անվանակարգերում արժանացել է Grammy Award գլխավոր մրցանակին։ Արդյունքում Սվիֆթը 20 տարեկանում դարձել է ամենաերիտասարդ երաժիշտը, որն *Album of the Year* անվանակարգում ստացել է մրցանակ՝ առաջ անցնելով Ալանիս Մորիսեթից, որը «Գրեմմի» մրցանակ է ստացել 21 տարեկանում «*Jagged Little Pill*» ալբոմի համար։ Վեց տարի անց, «Գրեմմի» 58-րդ մրցանակաբաշխության ժամանակ, Սվիֆթըը կրկին հաղթել է *Album of the Year* անվանակարգում «''1989''» սկավառակով և դարձել Գրեմմի կրկնակի մրցանակակիր իր աշխատանքի համար ամենահեղինակավոր կատեգորիայում։ «*Fearless*» ալբոմը դարձել է նաև պատմության մեջ ամենահեղինակավոր քանթրի-ալբոմն ու առաջին ալբոմը, որը մեկ տարվա ընթացքում արժանացել է ամենահայտնի երաժշտական մրցանակներին՝ *[[American Music Award]]*, *Academy of Country Music Award*, *Country Music Association Award* և *Grammy Award* (Album of The Year):

## Երգացանկ

### Պլատինե թողարկում

## Առևտրային հաջողություն
2008 թվականի նոյեմբերի 29-ին ԱՄՆ-ում թողարկման առաջին շաբաթվա ընթացքում ավելի քան 592,000 օրինակ վաճառքով ալբոմը առաջնաելույթ է ունեցել Billboard 200 հիթ-շքերթում, սակայն քանթրի-ալբոմի խոշորագույն թողարկումը եղել է Eagles խմբի «*Long Road out of Eden*» ալբոմը, որը 2007 թվականի նոյեմբերին մեկ շաբաթում ունեցել է ավելի քան 711,000 օրինակ տպաքանակ։ Այնուհետև սկավառակը իջել է չորրորդ հորիզոնական, ավելի քան 217,000 օրինակ տպաքանակով (նախորդ շաբաթվանից 63%-ով պակաս)։ Երեք շաբաթ անց ալբոմը վերադարձել է առաջին հորիզոանական՝ ավելի քան 249,000 օրինակ տպաքանակով և ընդհանուր առմամբ 11 շաբաթ (անընդմեջ) մնացել Billboard 200 հիթ-շքերթի առաջին հորիզոանականում։ Սա դարձել է առաջին հորիզոնականում ամենաերկար մնացած ալբոմը Supernatural խմբի «Santana» ալբոմից հետո, որը 1999 և 2000 թվականներին 12 շաբաթ մնացել է առաջին հորիզոնականում և 2000-ականների ամենաերկար տասնամյակը։ Ավելին, «Fearless» ալբոմը դարձել է ամերիկյան հիթ-շքերթի առաջին հորիզոնականում գտնվող քանթրի երգչուհու ալբոմն ու երկրորդն ընդհանրապես քանթրի-կատարողների համար (հաշվի առնելով տղամարդկանց և խմբերին) և 6-րդը բոլոր ժանրերի կին երգչուհիներից։ 2009 թվականի մարտին *Billboard 200* հիթ-շքերթի իր բարձր դիրքին մնալուց հետո ալբոմը մնացել է այնտեղ ամբողջ 2009 թվականին։ Մեկ տարվա ընթացքում ալբոմը վաճառվել է ավելի քան 3,217,000 օրինակ, և դարձել 2009 թվականի գլխավոր բեսթսելերը ԱՄՆ-ում, իսկ Սվիֆթը 20 տարեկանում դարձել է տարվա բեսթսելերի ամենաերիտասարդ տերը և այս նվաճման առաջին քանթրի երգչուհին։ «Fearless» ալբոմը ունեցել հաջողություն մի քանի տարի անընդմեջ. 2010 թվականի հունվարի 30-ին ալբոմը 52-րդ շաբաթն է մնացել Billboard 200 հիթ-շքերթի լավագույն տասնյակում՝ դառնալով 18 ալբոմներից մեկը, որոնք այս տասնյակում մնացել են մեկ տարի կամ ավելի, և միակը 2000-ական թվականներին։ Ալբոմը 58 շաբաթ է անցկացրել Top-10 լավագույն տասնյակում՝ այդ նվաճման մեջ գերազանցելով քանթրի երաժիշտների ռեկորդը։ *Billboards Top Country Albums* հիթ-շքերթում «Fearless» ալբոմն առաջին հորիզոնականում է եղել 35 շաբաթ (ոչ անընդմեջ)։ Ալբոմը Ձայնագրող ընկերությունների ամերիկյան ասոցիացիայի (RIAA) կողմից հավաստագրվել է ադամանդե կարգավիճակով՝ ավելի քան 10 մլն տպաքանակի համար։ 2018 թվականի հունվարին ալբոմի տպաքանակը ԱՄՆ-ում գերազանցել է 7,13 միլիոն օրինակը։ Ալբոմը վերջին 6 տարիների ընթացքում վեց բեսթսելերից զբաղեցրել է երկրորդ և պատմության 6-րդ թվային բեսթսելլեր ալբոմի հորիզոնականը։ 2017 թվականի դեկտեմբերից ալբոմը 254 շաբաթ է անցկացրել Billboard 200 հիթ-շքերթում (ոչ անընդմեջ, ընդմիջումներով)։

2008 թվականի նոյեմբերի 29-ին Կանադայում «Fearless» ալբոմը շաբաթական ավելի քան 27,000 օրինակ տպաքանակով առաջնաելույթ է ունեցել հիթ շքերթի առաջին հորիզոանակնում։ Ալբոմը Կանադայի հիթ-շքերթում մնացել է 66 շաբաթ, ներառյալ մեկ շաբաթ առաջին հորիզոնականում և 320,000 օրինակ տպաքանակի համար Music Canada-ի կողմից հավաստագրվել է քառակի պլատինե հավաստագրի։ Ալբոմը հաջողություն է ունեցել Ավստրալիայում, որտեղ 2008 թվականի նոյեմբերի 30-ին առաջնաելույթ է ունեցել 50-րդ հորիզոնականում և հետո դուրս մնացել հիթ-շքերթից։ Երկրորդ ալբոմը *Australian Albums Chart* հիթ-շքերթում ներառվել է 2009 թվականի հունվարի 25-ին՝ սկսելով 42-րդ հորիզոնականից և 9 շաբաթ անց (2009 թվականի ապրիլի 26-ին) հասնելով 2-րդ հորիզոնականին։ «Fearless» ալբոմը 490,000 օրինակ տպաքանակի համար Երաժշտության ձայնագրման ընկերությունների ավստրալիական միության (ARIA) կողմից հավաստագրվել յոթակի պլատինե կարգավիճակով։ 2009 թվականի մարտի 6-ին Նոր Զելանդիայում «Fearless» ալբոմը առաջնաելույթ է ունեցել 2-րդ հորիզոնականում և մեկ շաբաթ անց բարձրացել աղյուսակի առաջին հորիզոնական։ Ձայնագրող ընկերությունների նորզելանդական միության (RIANZ) կողմից 45,000 օրինակ տպաքանակի համար ալբոմը հավաստագրվել է եռակի պլատինե հավաստագրով։

Ասիայում 2011 թվականի փետրվարին ալբոմն ունեցել է ավելի քան 400.000 տպաքանակ։ Ճապոնիայում սկավառակը 2009 թվականի հուլիսի առաջին շաբաթվա ընթացքում 4,945 օրինակ տպաքանակով առաջնաելույթ է ունեցել 22-րդ ապա ութերորդ հորիզոնականում։ Ձայնագրման ընկերությունների Ճապոնական ասոցիացիայի կողմից ալբոմը ավելի քան 100,000 տպաքանակի համար հավաստագրվել է ոսկե հավաստագրով։ Եվրոպայում «Fearless» ալբոմը հասել է *European Top 100 Albums* միասնական հիթ շքերթի 8-րդ հորիզոնականին։ Եվրոպական ամենամեծ հաջողությունը ալբոմն ունեցել է Անգլիայում, որտեղ UK Albums Chart հիթ-շքերթում 2009 թվականի մարտի 21-ից ի վեր առաջնաելույթ է ունեցել 5-րդ հորիզոնականում։ Ալբոմը *UK Albums Chart* հիթ-շքերթում մնացել է 63 շաբաթ և Ֆոնոգրամաների արտադրողների բրիտանական միության կողմից 300,000 օրինակ տպաքանակի համար հավաստագրվել պլատինե կարգավիճակով։ Ալբոմը Իռլանդիայում հասել է 7-րդ հորիզոնականին և Ձայնագրված երաժշտության իռլանդական միության (IPMA) կողմից 30,000 օրինակ տպաքանակի համար հավաստագրվել կրկնակի պլատինե կարգավիճակով։ «Fearless» ալբոմը ավելի քիչ հաջողություն է ունեցել միջին Եվրոպայում՝ Ավստրիայում, Գերմանիայում, Հունաստանում, Նորվեգիայում, Ռուսաստանում և Շվեդիայի լավագույն քսանյակում։ Ընդհանուր առմամբ, 2017 թվականի հոկտեմբերին «Fearless» ալբոմը աշխարհում ունեցել է 9,775,000 օրինակ տպաքանակ։

## Դիրքեր հիթ-շքերթներում
Ալբոմը մի քանի խոշոր հիթ-շքերթներում, ներառյալ Billboard 200-ը առաջին հորիզոնակնում է հայտնվել։ «Fearless» ալբոմը մի քանի անգամ կորցրել է իր դիրքերը, սակայն 1999 թվականից ի վեր դարձել է առաջին ալբոմը, որն այդ հիթ-շքերթում զբաղեցրել է ընդհանուր առմամբ 11 շաբաթ, որոնցից 7-ը ընթացել են անընդմեջ։ Այն նաև դարձել է քանթրի երաժշտության պատմության մեջ առաջին երգչուհու ալբոմը, որն Billboard 200 հիթ-շքերթում յոթ շաբաթից ավելի առաջին հորիզոնականում է հայտնվել։ «Fearless» ալբոմը Մեծ Բրիտանիայում և Նոր Զելանդիայում հավաստագրվել է ոսկե, Ավստրալիայում` պլատինե և ԱՄՆ-ում` յոթակի պլատինե հավաստագիրներով։

«Fearless» ալբոմը դարձել է պատմության մեջ առաջին ալբոմը, որին մեկ տարվա ընթացքում հաջողվել է ստանալ *American Music Award* (AMA), *Academy of Country Music Award* (ACM), *Country Music Association Award* (CMA) և *Grammy Award*՝ Տարվա լավագույն ալբոմի համար։

### Շաբաթական հիթ-շքերթներ

### Տասնամյա հիթ-շքերթներ

### Վերջնական-տարեկան հիթ-շքերթներ

### Բոլոր ժամանակների հիթ-շքերթներ

### Առաջնորդության պատմություն

## Հավաստագրումներ

## Սինգլներ

## Ծանոթագրություններ

## Արտաքին հղումներ
* ''Fearless (Platinum Edition)'' taylorswift.com. կայքում

Կատեգորիա:2008 ալբոմներ
Կատեգորիա:2021 ալբոմներ
Կատեգորիա:Billboard 200 գլխավորած ալբոմներ
Կատեգորիա:Գրեմմի մրցանակակիր ալբոմներ
Կատեգորիա:Փոփ ալբոմներ